PMIndiaData/PMIndiaSum huggingface dataset:
“ভারত ও ইরান, দুই মহান সভ্যতা : অতীতচারণ ও আগামীদিনের চিন্তাভাবনা” শীর্ষক সম্মেলনে প্রধানমন্ত্রী শ্রী নরেন্দ্র মোদীর ভাষণ (২৩ মে, ২০১৬)

ফারহিঙ্গস্তানের প্রধান মাননীয় হাদিদ আদেল, ইরানের সংস্কৃতি বিষয়ক মন্ত্রী ডঃ জানাতি, বিশিষ্ট বিদগ্ধজন, ভদ্রমহিলা ও ভদ্রমহোদয়গণ, ডঃ আদেল ও ডঃ জানাতির জ্ঞানসমৃদ্ধ আলোচনা ইতিমধ্যেই এই সম্মেলনের মূল সুরটি বেঁধে দিয়েছে। খুব উপযুক্ত সময়েই আয়োজিত হয়েছে আপনাদের এই সম্মেলন। আমাদের দুই শতকের প্রাচীন সম্পর্কের স্মৃতি রোমন্থনের এটি একটি বিশেষ মুহূর্ত। আমাদের সমাজে যাঁরা চরমপন্থী আদর্শে বিশ্বাসী তাঁদের উচিত ও যোগ্য জবাবদেওয়ার এটি একটি উপযুক্ত মঞ্চ। আমাদের সাংস্কৃতিক ঐতিহ্যের সৌন্দর্য ও সমৃদ্ধির সঙ্গে তরুণ প্রজন্মকে পরিচিত করানোর জন্য আমাদের দায়িত্ব পালনের এটি এক সঠিক মুহূর্ত। এই কাজটি শিক্ষিত ও বিদগ্ধ পণ্ডিতজন ছাড়া আর কেউই ভালোভাবে সম্পন্ন করতে পারেন না। আমি বিশেষভাবে অভিনন্দন জানাব ডঃ আদেলকে। কারণ, এই প্রয়োজনের কথা তিনিই প্রথম অনুভব ও উপলব্ধি করতে পেরেছিলেন। ফার্সি ভাষায় ভারতীয় উপমহাদেশ সম্পর্কে যে জ্ঞানকোষ তিনি প্রকাশ করতে চলেছেন, তার কাজ সম্পূর্ণ হলে পণ্ডিত ও গবেষকদের কাছে এক বিরাট সেবা পৌঁছে যাবে। ইরানের বিদগ্ধ পণ্ডিত ও চিন্তাবিদ তারকাদের এই সমাবেশে উপস্থিত থাকতে পারা শুধুমাত্র একটি বিশেষ সুযোগই নয়, সম্মানও বটে। বন্ধুগণ, বর্তমান বিশ্বে কৌশলগত মিলন বা সম্প্রীতির কথা বলে থাকেন রাজনৈতিক পণ্ডিতরা। কিন্তু, ভারত ও ইরান এমন দুটি সভ্যতার অংশীদার যা আমাদের বিশেষ বিশেষ সংস্কৃতির মধ্যে সমন্বয়সাধন ঘটিয়েছে। এইমাত্র প্রকাশিত দুষ্প্রাপ্য ফার্সি পাণ্ডুলিপি ‘কালিয়েহ-ওয়া-দিমনেহ’-তে ভারত ও ইরানের এই নিবিড় ঐতিহাসিক সম্পর্কের কথা বিধৃত রয়েছে। জাতক ও পঞ্চতন্ত্রের মতো ভারতীয় আকর গ্রন্থগুলির খুব সাধারণ গল্প কিভাবে ফার্সি ভাষায় ‘কালিয়েহ-ওয়া-দিমনেহ’-তে বর্ণিত হল তা নিঃসন্দেহে এক উল্লেখযোগ্য ঘটনা। দুটি সমাজ ব্যবস্থার মধ্যে সাংস্কৃতিক চিন্তাভাবনার বিনিময় ও আদানপ্রদানের এটি এক উজ্জ্বল দৃষ্টান্ত। আমাদের এই দুটি দেশ ও সংস্কৃতির চিন্তাভাবনার এত সুন্দর মিল নিঃসন্দেহে এক বিস্ময়কর বিষয়। এ সমস্ত কিছুই হল আমাদের সুপ্রাচীন সভ্যতার প্রাজ্ঞ মানসিকতা ও চিন্তাভাবনার এক বহিঃপ্রকাশ। ভারতে ‘শক্কর’ কথাটির অর্থ চিনি বা মিষ্টি। এই প্রসঙ্গে হাফেজের দুটি ছত্র আমি এখানে উদ্ধৃত করার লোভ সংবরণ করতে পারছি না। যদিও এই উপলক্ষে তার সামান্য অদলবদল ঘটানো হয়েছে। शक्कर-शिकन शवंद हमे बुलबुलाने-अजम ज़े ईन क़दे-हिन्दी कि बे-तेहरान मी रसद्
কেন্দ্রীয় মন্ত্রিসভা পর্যায়ক্রমে হাইড্রোফ্লুরো কার্বন নিঃসরণ হ্রাসের জন্য ওজন স্তরে ক্ষতিকারী পদার্থের বিষয়ে মন্ট্রিয়াল প্রোটোকলে কিগালি সংশোধনীতে পরিবর্তন নিয়ে আসার ক্ষেত্রে অনুমোদন দিয়েছে

নতুন দিল্লি, ১৮ আগস্ট, ২০২১ প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা পর্যায়ক্রমে হাইড্রোফ্লুরো কার্বন নিঃসরণ হ্রাসের জন্য ওজন স্তরে ক্ষতিকারী পদার্থের বিষয়ে মন্ট্রিয়াল প্রোটোকলে কিগালি সংশোধনীতে পরিবর্তন নিয়ে আসার ক্ষেত্রে অনুমোদন দিয়েছে। ২০১৬ সালের অক্টোবরে রুয়ান্ডা’র কিগালিতে অনুষ্ঠিত মন্ট্রিল প্রোটোকলের ২৮ তম বৈঠকে অংশগ্রহণকারী দেশ হিসেবে ভারত মন্ট্রিয়াল প্রোটোকল গ্রহণ করেছিল। সুফল : ১) হাইড্রোফ্লুরো কার্বন নির্গমণ হ্রাস পর্যায়ক্রমে গ্রীণ হাউজ গ্যাস নিঃসরণ রোধ করবে ও জলবায়ু পরিবর্তন রোধে সাহায্য করবে। এতে সাধারণ মানুষ উপকৃত হবেন। ২) হাইড্রোফ্লুরো কার্বন উৎপাদনকারী শিল্প সংস্থাগুলি বিশ্ব উষ্ণায়নে কম ক্ষতিকারক সম্ভাব্য প্রযুক্তির আওতায় নির্ধারিত সময়সূচি অনুযায়ী পর্যায়ক্রমে এই কার্বন উৎপাদন বন্ধ করবে। পরিকল্পনা কৌশল এবং লক্ষ্য : ১) ২০২৩ সালের মধ্যে শিল্প সংস্থার সঙ্গে যুক্ত সকল পক্ষের প্রয়োজনীয় পরামর্শ নেওয়ার পর নির্ধারিত সময়সূচির মধ্যে ভারতে পর্যায়ক্রমে হাইড্রোফ্লুরো কার্বন নিঃসরণ কমানোর জন্য জাতীয় কৌশল কার্যকর করা হবে। ২) কিগালি সংশোধন ওজন স্তরকে ক্ষতিগ্রস্ত করতে পারে এমন পদার্থ (নিয়ন্ত্রণ ও ব্যবস্থাপনা) বিধি ২০২৪-এর মাঝামাঝি সময়ের মধ্যে কার্যকর করলে হাইড্রোফ্লুরো কার্বন উৎপাদন ও ব্যবহারে উপযুক্ত নিয়ন্ত্রণের জন্য বর্তমান আইনী পরিকাঠামোয় পরিবর্তন নিয়ে আসবে। কর্মসংস্থান সৃষ্টির সম্ভাবনা সহ মূল প্রভাব : হাইড্রোফ্লুরো কার্বন নিঃসরণ হ্রাস পর্যায়ক্রমে গ্রীণ হাউজ গ্যাসের সমান প্রায় ১০৫ মিলিয়ন টন কার্বনডাউ অক্সাইড নির্গমণ রোধ করবে বলে আশা করা যাচ্ছে। এতে ২১০০ সালের মধ্যে বিশ্বের তাপমাত্রা ০.৫ ডিগ্রী সেলসিয়াস বৃদ্ধি এড়ানো সম্ভব হবে। ফলে ওজন স্তরও রক্ষা পাবে। কিগালি সংশোধনের আওতায় পর্যায়ক্রমে হাইড্রোফ্লুরো কার্বন নিঃসরণ কম করার ফলে বিশ্ব উষ্ণায়ন রোধ করা যাবে। এমন কি কার্বনডাউ অক্সাইড নিঃসরণ হ্রাস করবে, এতে জলবায়ু সুরক্ষিত থাকবে। পর্যায়ক্রমে হাইড্রোফ্লুরো কার্বন নিঃসরণ কম করার প্রক্রিয়া সরকারি কর্মসূচির আওতাভুক্ত। কেন্দ্রীয় সরকার বিভিন্ন প্রকল্পের সঙ্গে সমন্বয় বজায় রেখে পরিবেশের সুবিধার্থে একাধিক পদক্ষেপ গ্রহণ করেছে। এর ফলে হাইড্রোফ্লুরো কার্বন নিঃসরণ এড়িয়ে এবং বিশ্ব উষ্ণায়ন প্রশমনে সাহায্যকারী শিল্প সরঞ্জাম তৈরির সুযোগ থাকছে। এছাড়াও নতুন প্রজন্মের বিকল্প রেফ্রিজারেটর তৈরি ও সংশ্লিষ্ট দেশীয় প্রযুক্তির উদ্ভাবনের সম্ভাবনাও রয়েছে। মন্ট্রিল প্রোটোকলের সূচি অনুযায়ী ওজন স্তরে ক্ষতিগ্রস্তকারী সমস্ত পদার্থ পর্যায়ক্রমে ব্যবহার রোধ করার লক্ষ্যে ভারত সুনির্দিষ্টভাবে কাজ করে চলেছে।
শিক্ষা সংক্রান্ত জাতীয় ডিপোজিটরি গড়েতোলার প্রস্তাবে অনুমোদন কেন্দ্রীয় মন্ত্রিসভার

শিক্ষা সংক্রান্ত একটি জাতীয় ডিপোজিটরি গড়ে তোলা এবং তা চালু করারপ্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত মন্ত্রিসভার বৈঠকে আজ ‘ডিজিটাল ভারত’ কর্মসূচিতে গতি এবং একনতুন মাত্রা এনে দিতে এই প্রস্তাবে সম্মতি দেওয়া হয় । আগামী তিন মাসের মধ্যেই এই ডিপোজিটরি গড়েতোলা হবে। ২০১৭-১৮ সাল নাগাদ তা দেশের সর্বত্র চালু করে দেওয়া হবে। প্রসঙ্গত উল্লেখ্য, কেন্দ্রীয় অর্থমন্ত্রী এ বছর ফেব্রুয়ারিতে ২০১৬-১৭অর্থ বছরের বাজেট পেশকালে ঘোষণা করেছিলেন যে স্কুল শিক্ষা, ডিগ্রি এবং উচ্চতরশিক্ষা সংক্রান্ত অন্যান্য ব্যবস্থার উন্নয়নে সিকিউরিটিজ ডিপোজিটরির আদলে শিক্ষাসংক্রান্ত একটি ডিপোজিটরি গড়ে তোলা হবে। এটি পরিচালনার দায়িত্বে থাকবে সেবি আইন,১৯৯২-এর আওতায় নথিভুক্ত দুটি সংস্থা এনএসডিএল ডেটাবেস ম্যানেজমেন্ট লিমিটেড(এনডিএমএল) এবং সিডিএসএল ভেঞ্চার্স লিমিটেড (সিভিএল)। /
কর্ণাটকেরধর্মস্থলে শ্রী মঞ্জুনাথ স্বামী মন্দিরে প্রার্থনা জানালেনপ্রধানমন্ত্রী  :  ভাষণ দিলেন উজির-এর এক জনসমাবেশে

কর্ণাটকসফরের প্রথম পর্যায়ে রবিবার ম্যাঙ্গালুরুতে গিয়ে পৌঁছোন প্রধানমন্ত্রী শ্রীনরেন্দ্র মোদী। পরে তিনি রওনা হয়ে যান ধর্মস্থলের উদ্দেশ্যে। সেখানে শ্রী মঞ্জুনাথস্বামী মন্দিরে প্রার্থনা জানান তিনি । পরে, উজির-এরএক জনসমাবেশে প্রধানমন্ত্রী জন ধন যোজনার সুফল গ্রহীতাদের মধ্যে রুপে কার্ডবন্টনকরেন । ‘মাতা বসুন্ধরাকে সুরক্ষার ঐতিহ্য পরবর্তী প্রজন্মে হস্তান্তর’ শীর্ষকএকটি কর্মসূচির সূচনা উপলক্ষে একটি লোগোও এদিন প্রকাশ করেন তিনি। সমাবেশেপ্রদত্ত তাঁর ভাষণে প্রধানমন্ত্রী জানান যে ঈশ্বর মঞ্জুনাথের উদ্দেশে প্রার্থনাজানানোর সুযোগ পেয়ে তিনি আনন্দিত। শ্রী মোদীবলেন, বর্তমান শতাব্দী হল দক্ষতা বিকাশের এক বিশেষ শতক। ভারত হল এক নবীন জাতি। সেইকারণে জনসমষ্টির ভালো দিকটিকে আমাদের অবশ্যইকাজে লাগাতে হবে। প্রধানমন্ত্রীবলেন, আমাদের দেশের মুনি-ঋষিরা বহু শতাব্দী ধরেই বিভিন্ন প্রতিষ্ঠান স্থাপন করেসেগুলিকে লালন করে গেছেন। এর ফলে, যুগ যুগ ধরে উপকৃত হয়েছে ভারতীয় সমাজ। মহিলাস্বনির্ভর গোষ্ঠীগুলির মধ্যে রুপে কার্ড বন্টন প্রসঙ্গে তিনি বলেন, ডিজিটালপদ্ধতিতে লেনদেনের বিষয়ে যে উৎসাহ-উদ্দীপনা তিনি লক্ষ্য করেছেন, তাতে তিনি খুশি। নগদছাড়াই লেনদেনে অভ্যস্ত হওয়ার জন্য জনসাধারণকে ‘ভিম’ অ্যাপটি ব্যবহারের পরামর্শ দেনপ্রধানমন্ত্রী। তিনি বলেন, বর্তমান যুগ হল সততা ও সংহতির যুগ। সমগ্র ব্যবস্থাকেযারা প্রতারণা করতে চায় তাদের কোন স্থান নেই এই যুগে। শ্রী মোদীবলেন, দেশের প্রতিটি অর্থ এমনকি, কেন্দ্রীয় সরকারের সমস্ত সহায়সম্পদই ভারতবাসীরকল্যাণে বিনিয়োগ করা হয়। কারণ, উন্নয়নের সুফল যাতে প্রকৃত সুফল গ্রহীতার কাছেনিশ্চিতভাবেই পৌঁছে দেওয়া যায়, সেই বিষয়টিতে আমরা আগ্রহী। এক্ষেত্রে দুর্নীতির কোনস্থান নেই বলে দ্ব্যর্থহীনভাবে ঘোষণা করেন প্রধানমন্ত্রী। জলসংরক্ষণকে বর্তমানকালের এক বিশেষ চ্যালেঞ্জ রূপে বর্ণনা করেন তিনি। প্রকৃতির সঙ্গেসম্প্রীতি বজায় রাখার ওপর বিশেষ জোর দিয়ে তিনি বলেন যে স্বল্পমেয়াদি লাভের কথাআমাদের চিন্তা করলে চলবে না। বিন্দু বিন্দু বারিধারার মাধ্যমে সেচ পদ্ধতির প্রতিআগ্রহী হয়ে উঠতে প্রধানমন্ত্রী পরামর্শ দেন কর্ণাটকের কৃষিজীবীদের। এই ব্যবস্থায়জলের সংরক্ষণ সম্ভব বলে মনে করেন তিনি।
‘হারানো’ ভাইকে প্রধানমন্ত্রীর মধ্যে খুঁজে পেলেন ১০৩ বছর বয়সী বিধবা শ্রীমতী শরবতী দেবী  :  রক্ষা বন্ধনের রাখি তিনি পরিয়ে দিলেন শ্রীমোদীর হাতে

১০৩ বছর বয়সী বিধবা মহিলা শ্রীমতী শরবতী দেবী আজ রক্ষা বন্ধন উপলক্ষে রাখি পরিয়ে দিলেনপ্রধানমন্ত্রী শ্রী নরেন্দ্র মোদীর হাতে। আজ তিনি প্রধানমন্ত্রীর বাসভবনে গিয়ে রাখি পরিয়ে দেওয়ার মাধ্যমে পালন করেন রক্ষা বন্ধন উৎসব। শ্রীমতীশরবতী দেবী প্রায় ৫০ বছর আগে হারিয়েছেন তাঁর ভাইকে। রাখি পূর্ণিমার দিনটিতে তাঁরখুবই মন কেমন করত ঐ ভাইয়ের জন্য। সমস্ত ঘটনা জানিয়ে শরবতী দেবীর পুত্র চিঠি লেখেনপ্রধানমন্ত্রী শ্রী নরেন্দ্র মোদীর কাছে। প্রধানমন্ত্রী তখন তাঁর বাসভবনে আজআমন্ত্রণজানান শ্রীমতী শরবতী দেবীকে। প্রধানমন্ত্রীরসঙ্গে দেখা করে তাঁর হাতে একটি রাখি পরিয়ে দেওয়ার জন্য খুবই খুশি শরবতী দেবী। আজতিনি বেশ কিছুক্ষণ গল্পও করেন শ্রী মোদীর সঙ্গে।
আফগানিস্তানের রাষ্ট্রপতিকে ধন্যবাদ জানালেন প্রধানমন্ত্রী

প্রধানমন্ত্রী শ্রী নরেন্দ্র মোদী কোভিড-১৯ আপৎকালীন তহবিলে আর্থিক অনুদানের জন্য আফগানিস্তানের রাষ্ট্রপতি শ্রী আসরফ গনি’কে ধন্যবাদ জানিয়েছেন। এক ট্যুইটে প্রধানমন্ত্রী বলেছেন, “আমাদের দক্ষিণ এশিয়ার প্রতিবেশীদের মধ্যে সহমর্মিতার নিদর্শন হিসাবে কোভিড-১৯ আপৎকালীন তহবিলে ১ মিলিয়ন মার্কিন ডলার অনুদানের জন্য আফগানিস্তানকে ধন্যবাদ। তাশাক্কুর রাষ্ট্রপতি আসরফ গনি”।
ইনস্টিটিউটঅফ কোম্পানি সেক্রেটারিজ অফ ইন্ডিয়া’র সুবর্ণ জয়ন্তী বর্ষের উদ্বোধনে কোম্পানিসেক্রেটারিদের উদ্দেশে প্রধানমন্ত্রীর ভাষণ

প্রধানমন্ত্রীশ্রী নরেন্দ্র মোদী আজ ইনস্টিটিউট অফ কোম্পানি সেক্রেটারিজ অফ ইন্ডিয়া(আইসিএসআই)-এর সুবর্ণ জয়ন্তী বর্ষের উদ্বোধনে ভাষণ দেন। এই উপলক্ষেআয়োজিত অনুষ্ঠানে প্রধানমন্ত্রী আইসিএসআই-এর সঙ্গে যুক্ত সবাইকে অভিনন্দন জানান। তিনিবলেন, যাঁরা কোম্পানিগুলিকে আইনানুগভাবে পরিচালনা নিশ্চিত করেন এবং এইসব কোম্পানিরহিসাবনিকাশ যথাযথভাবে বজায় রাখেন, সেইসব ব্যক্তিদের মাঝে আসতে পেরে তিনি অত্যন্তখুশি। তিনি বলেন, তাঁদের কাজ দেশের কর্পোরেট সংস্কৃতি প্রতিষ্ঠায় সহায়ক ভূমিকানিয়েছে। তাঁদের উপদেশ দেশেরকর্পোরেট সংস্থাগুলি পরিচালনার ক্ষেত্রে বিশেষভাবেগুরুত্বপূর্ণ বলে তিনি মন্তব্য করেন। প্রধানমন্ত্রীবলেন, আমাদের দেশে মুষ্টিমেয় কিছু মানুষ আছেন, যাঁরা আমাদের সামাজিক কাঠামোরসততাকে দুর্বল করার ও দেশের মর্যাদা হানিরও চেষ্টা চালায়। তিনি বলেন, সরকার আমাদেরব্যবস্থার মধ্য থেকে এই ধরনের ব্যক্তিদের অপসারণের লক্ষ্যে কাজ চালিয়ে যাচ্ছে। শ্রী মোদীবলেন যে সরকারের উদ্যোগের ফলে বর্তমানে দেশের অর্থনীতি কম নগদে কাজ করে যাচ্ছে।জাতীয় আয়ের সঙ্গে নগদের অনুপাত বিমুদ্রাকরণের আগেকার ১২ শতাংশ থেকে কমে ৯ শতাংশহয়েছে। যাঁরা কেবল নৈরাশ্যের ধারণা ছড়াতে চায়, প্রধানমন্ত্রী তাঁদের বিরুদ্ধেসাবধানবাণী উচ্চারণ করেন।চলতি অর্থবর্ষের শেষ ত্রৈমাসিকে জাতীয় আয় বৃদ্ধির হার কমে৫.৭ শতাংশ হয়েছে। প্রধানমন্ত্রী অতীতেও এই ধরনের আয় বৃদ্ধির হার কমার উদাহরণ তুলেধরেন। তিনি বলেন, সেই সময়ে কম আয় বৃদ্ধির হারের সঙ্গে সঙ্গে ছিল, উচ্চহারেমুদ্রাস্ফীতি, চলতি খাতে উচ্চ হারে ঘাটতি এবং বেশি পরিমাণে রাজকোষ ঘাটতি। প্রধানমন্ত্রীবলেন, এমন একটা সময় ছিল যখন ভারতকে সবচেয়ে দুর্বল পাঁচটি অর্থনীতির দেশ হিসেবেগণ্য করা হত। এই দেশগুলি বিশ্ব অর্থনীতির অগ্রগতিকে টেনে ধরত। এর আগেরত্রৈমাসিকে জাতীয় আয় বৃদ্ধির হার কমার বিষয়টি স্বীকার করে প্রধানমন্ত্রী বলেন যে,সরকার এই প্রবণতা পরিবর্তন করতে বদ্ধপরিকর। তিনি বলেন, বেশ কয়েকটি গুরুত্বপূর্ণসংস্কার বিষয়ে সিদ্ধান্ত নেওয়া হয়েছে এবং এই প্রক্রিয়া অব্যাহত থাকবে। তিনি জোরেরসঙ্গে বলেন, দেশের আর্থিক স্থিতিশীলতা যে কোন মূল্যে বজায় রাখা হবে। তিনি সমবেতসকলকে আশ্বাস দেন যে, সরকারের গৃহীত বিভিন্ন ধরনের পদক্ষেপের ফলে আগামী কয়েক বছরেরমধ্যেই দেশকে উন্নয়নের এক নতুন উচ্চতায় পৌঁছে দেওয়া সম্ভব হবে। তিনি বলেন, সততাকেউৎসাহিত করা হবে এবং সৎ মানুষদের স্বার্থ সুরক্ষিত করা হবে। বিগত তিনবছরে কয়েকটি গুরুত্বপূর্ণ ক্ষেত্রে বরাদ্দ এবং বিনিয়োগে বিপুল বৃদ্ধির বিষয়টিপ্রধানমন্ত্রী তুলে ধরেন। এই সময়কালে ২১টি ক্ষেত্রে ৮৭টি সংস্কারমূলক পদক্ষেপকার্যকর হয়েছে বলে তিনি জানান। বিনিয়োগের ক্ষেত্রে বিপুল বৃদ্ধির বিষয়টিকে তুলেধরতে তিনি বেশ কিছু তথ্য-পরিসংখ্যান তুলে ধরেন। প্রধানমন্ত্রীবলেন যে, সরকারের নীতি এবং পরিকল্পনার ক্ষেত্রে, দরিদ্র এবং মধ্যবিত্ত শ্রেণী যাতেসঞ্চয় করতে পারে তা বিবেচনায় রাখা হচ্ছে।এইসব মানুষের জীবন যাতে উন্নত হয়, সেইবিষয়টিকেও মাথায় রাখা হচ্ছে। প্রধানমন্ত্রীজোরের সঙ্গে বলেন যে, তিনি মানুষ এবং জাতির ক্ষমতায়নের জন্য কাজ করেন। যদিও এই কাজকরতে গিয়ে তাঁকে বেশ কয়েকবার সমালোচনার মুখে পড়তে হয়েছে। কিন্তু তাঁর নিজের‘বর্তমান’-এর জন্য কোনভাবেই তিনি দেশের ‘ভবিষ্যৎ’কে বন্ধক রাখতে পারেন না। /
প্রকৃত গ্রাহক ও গ্রহীতাদের কাছে ভর্তুকি সহায়তা পৌঁছে দেওয়ার কাজে অর্জিত সাফল্য ও অগ্রগতি পর্যালোচনা করলেন প্রধানমন্ত্রী

বিভিন্ন কল্যাণমূলক কর্মসূচির আওতায় ভর্তুকি সহায়তা সরাসরি গ্রাহকের ব্যাঙ্ক অ্যাকাউন্টে জমা পড়ার ক্ষেত্রে অর্জিত সাফল্য ও অগ্রগতির বিষয়টি সোমবার এক উচ্চ পর্যায়ের বৈঠকে পর্যালোচনা করলেন প্রধানমন্ত্রী শ্রী নরেন্দ্র মোদী। বৈঠকে দু’ঘন্টার পর্যালোচনাকালে আধার সংখ্যাটিকে সঙশ্লিষ্ট গ্রাহককে চিহ্নিত করার কাজে যুক্ত করার ক্ষেত্রে এ পর্যন্ত যা অগ্রগতি হয়েছে, সে সম্পর্কে বিশদভাবে অবহিত করা হয় প্রধানমন্ত্রী শ্রী মোদীকে। গ্রাহক ও গ্রহীতাদের সঠিকভাবে চিহ্নিত করার লক্ষ্যে এবং বিভিন্ন খাতে ভর্তুকি সহায়তা সরাসরি তাঁদের ব্যাঙ্ক অ্যাকাউন্টে জমা পড়ার বিষয়টি নিশ্চিত করতে এই কর্মসূচির কাজ হাতে নেওয়া হয়েছে। এই ব্যবস্থায় ২০১৫-১৬ অর্থ বছরে ৩০ কোটি গ্রাহকের ব্যাঙ্ক অ্যাকাউন্টে মোট ৬১ হাজার কোটি টাকা জমা পড়েছে। এর মধ্যে মহাত্মা গান্ধী জাতীয় গ্রামীণ কর্মসংস্থান নিশ্চিতকরণ কর্মসূচিতে ২৫ হাজার কোটি টাকা এবং রান্নার গ্যাসে ভর্তুকিদান সম্পর্কিত ‘পহল’ কর্মসূচির আওতায় ২১ হাজার কোটি টাকা জমা পড়েছে। ভর্তুকি সহায়তা সরাসরি গ্রাহকের ব্যাঙ্ক অ্যাকাউন্টে জমা করে দেওয়ায় বিভিন্ন কল্যাণমূলক সরকারি কর্মসূচিতে ব্যয় সাশ্রয়ও সম্ভব হয়েছে। ভুয়ো গ্রাহকদের চিহ্নিত করে তাঁদের নাম বাদ দেওয়া হয়েছে। যেমন – ১ কোটি ৬০ লক্ষ ভুয়ো ও জাল রেশন কার্ড বাতিল বলে ঘোষণা করা হয়েছে। এর ফলে, সরকারের ব্যয় সাশ্রয় ঘটেছে ১০ হাজার কোটি টাকার মতো। একইভাবে, ‘পহল’ কর্মসূচির আওতায় ৩ কোটি ৫০ লক্ষ ভুয়ো এল পি জি গ্রাহকের নাম পুরোপুরি বাদ দেওয়া হয়েছে। এরফলে, শুধুমাত্র ২০১৪-১৫ অর্থ বছরে সরকারি ব্যয় সাশ্রয় ঘটেছে ১৪ হাজার কোটি টাকারও বেশি। অন্যদিকে, মহাত্মা গান্ধী জাতীয় গ্রামীণ কর্মসংস্থান নিশ্চিতকরণ প্রকল্পের আওতায় ব্যয় সাশ্রয় ঘটেছে শুধুমাত্র ২০১৫-১৬ অর্থ বছরেই ৩ হাজার কোটি টাকার মতো। চিহ্নিত ও প্রকৃত গ্রাহকের ব্যাঙ্ক অ্যাকাউন্টে বিভিন্ন কর্মসূচির সুফল পৌঁছে দেওয়ার ক্ষেত্রে উল্লেখযোগ্য সাফল্য দেখিয়েছে বেশ কয়েকটি রাজ্য ও কেন্দ্রশাসিত অঞ্চল প্রশাসন। প্রকৃত গ্রাহকদের কাছে যাতে সঠিক সময়ে ভর্তুকি সহায়তার অর্থ পৌঁছে দেওয়া যায়, তা নিশ্চিত করতে ত্রুটিমুক্ত একটি বিশেষ মঞ্চ প্রস্তুত করার ওপর জোর দেন প্রধানমন্ত্রী। একইসঙ্গে, তিনি সংশ্লিষ্ট সকল দপ্তরকে এই মর্মে নির্দেশ দিয়েছেন যে, নতুন ব্যবস্থা চালু হওয়ার ফলে প্রকৃত গ্রাহকরা যাতে কোনওভাবেই হয়রানি বা অসুবিধার শিকার না হয়ে পড়েন, তা নিশ্চিত করতে হবে। নতুন ব্যবস্থা পুরোপুরিভাবে চালু করার আগে তা ঠিক মতো কাজ করছে কি না তা খতিয়ে দেখার পরামর্শ দেন প্রধানমন্ত্রী সংশ্লিষ্ট কর্তাব্যক্তিদের। বেসরকারি স্বেচ্ছাসেবী সংস্থাগুলিকে সঠিকভাবে চিহ্নিত করার কাজে যে সমস্ত পদক্ষেপ গ্রহণ করা হয়েছে সে সম্পর্কেও এদিনের বৈঠকে অবহিত করা হয় শ্রী মোদীকে। নীতি আয়োগের ব্যবস্থাপনায় ‘এন জি ও দর্পণ’ নামে যে পোর্টালটি খোলা হয়েছে, তাতে বর্তমানে ৭১ হাজার বেসরকারি স্বেচ্ছাসেবী সংস্থার নাম নথিভুক্ত রয়েছে বলে অবহিত করা হয় প্রধানমন্ত্রীকে।
মধ্যপ্রদেশ সরকারের একটি আধুনিক অতিথিশালা গড়ে তোলার জন্য রাজধানীর চাণক্যপুরীতে জমি হস্তান্তরের প্রসাবেসম্মতি কেন্দ্রীয়মন্ত্রিসভার

নয়াদিল্লির চাণক্যপুরীতে জিসাস অ্যান্ড মেরি মার্গ এবং ডঃ রাধাকৃষ্ণন মার্গের সংযোগস্থলেমধ্যপ্রদেশ সরকারের একটি অতিথিশালা গড়ে উঠবে। এজন্য ১.৪৭৮ একর, অর্থাৎ ৫,৮৮২.৯৬বর্গ মিটার আয়তনের একটি প্লট মধ্যপ্রদেশ সরকারের অনুকূলে বন্টনের প্রস্তাবে আজ ছাড়পত্রদিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিতহয়মন্ত্রিসভার বৈঠক। বন্টনকরা জমিতে রাজ্যের অতিথিশালা নির্মাণের কাজ সম্পূর্ণ হলে ২ নম্বর গোপীনাথ বরদলুইমার্গে অবস্থিত ০.৮৯ একর জমি কেন্দ্রীয় আবাসন ও শহরাঞ্চলের দারিদ্র্য দূরীকরণমন্ত্রককে হস্তান্তরিত করা হবে মধ্যপ্রদেশ সরকারের পক্ষ থেকে । মন্ত্রিসভারবৈঠকে জমি হস্তান্তর সম্পর্কিত সিদ্ধান্ত গ্রহণের ফলে বিভিন্ন সুযোগ-সুবিধাসমন্বিত একটি আধুনিক অতিথিশালা গড়ে তোলা সম্ভব হবে রাজ্য সরকারের পক্ষে। ঐঅতিথিশালা নির্মাণ ছাড়া অন্য কোন কাজের জন্য এই জমি কোনভাবেই ব্যবহার করা চলবে না। /
প্রধানমন্ত্রীর সঙ্গে ভুটানের রাজার টেলিফোনে বার্তালাপ

নতুন দিল্লি, ১৭ সেপ্টেম্বর, ২০২০ প্রধানমন্ত্রী শ্রী নরেন্দ্র মোদী বৃহস্পতিবার (১৭ই সেপ্টেম্বর) ভুটানের রাজা জিগমি খেশর নামগিয়াল ওয়াংচুক-এর সঙ্গে টেলিফোনে কথা বলেছেন। ভুটানের রাজা প্রধানমন্ত্রীর নরেন্দ্র মোদীর ৭০ তম জন্মদিন উপলক্ষে শুভেচ্ছা জানিয়েছেন। প্রধানমন্ত্রী কৃতজ্ঞ চিত্তে তাঁর শুভেচ্ছা বার্তা গ্রহণ করেন এবং ভুটানের বর্তমান ও প্রাক্তন রাজা এবং ভুটান রাজ পরিবারের সকল সদস্যদের শুভেচ্ছা জানান। উভয় নেতাই ভারত ও ভুটানের মধ্যে প্রতিবেশী বন্ধুত্বপূর্ণ দেশ হিসেবে যে আস্থা ও স্নেহের বন্ধন রয়েছে সেই বিষয় নিয়ে আলোচনা করেন। প্রধানমন্ত্রী এই বিশেষ বন্ধুত্বপূর্ণ সম্পর্ক অগ্রগতির ক্ষেত্রে ভুটানের রাজরা যে ভূমিকা পালন করেছেন তার জন্য ধন্যবাদ জ্ঞাপন করেন। ভুটান সরকার কোভিড-১৯ মহামারীর মোকাবিলায় যে কার্যকর ব্যবস্থা গ্রহণ করেছে তার জন্য উচ্ছ্বসিত প্রশংসাও করেন প্রধানমন্ত্রী। এক্ষেত্রে ভুটানকে সম্ভাব্য সকল ধরনের সহযোগিতা দেওয়ার জন্য ভারত প্রস্তুত রয়েছে বলেও তিনি জানান। পারস্পরিক সুবিধা মতো দিনক্ষণ অনুযায়ী ভুটানের রাজা ও তাঁর সদস্যদের ভারতে স্বাগত জানানোর জন্য প্রধানমন্ত্রী আগ্রহ প্রকাশ করেন।
গুড ফ্রাইডে উপলক্ষে যীশু খ্রিষ্টের সেবা ও আত্মোৎসর্গের কথা স্মরণ করলেন প্রধানমন্ত্রী

আজ গুড ফ্রাইডে। এই দিনটিতে যীশু খ্রিষ্টের সেবা ও আত্মোৎসর্গের কথা স্মরণ করলেন প্রধানমন্ত্রী শ্রী নরেন্দ্র মোদী। এই উপলক্ষে এক বার্তায় তিনি বলেন : “আজ গুড ফ্রাইডের দিনটিতে আমরা স্মরণ করি যীশু খ্রিষ্টের সেবাপরায়ণতা ও আত্মোৎসর্গের কথা। মানুষের দুঃখ-কষ্ট লাঘবে তিনি ছিলেন এক আত্মনিবেদিত প্রাণ।” /….
জৈবশক্তি সহযোগিতা বৃদ্ধিতে ভারত ও ব্রাজিলের মধ্যে সমঝোতাপত্র স্বাক্ষরে অনুমোদন কেন্দ্রীয় মন্ত্রিসভার

প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ জৈবশক্তি সহযোগিতা বৃদ্ধিতে ভারত ও ব্রাজিলের মধ্যে সমঝোতাপত্র স্বাক্ষরের বিষয়টি অনুমোদিত হয়। সারা বিশ্বে ভারত ও ব্রাজিল সবথেকে বেশি শক্তি ব্যবহার করে থাকে। লাতিন আমেরিকা এবং ক্যারিবিয়ান অঞ্চলের মধ্যে একমাত্র ব্রাজিলের সঙ্গেই ভারতের গুরুত্বপূর্ণ বাণিজ্যিক সম্পর্ক রয়েছে। বিশ্বের মধ্যে ব্রাজিলই সবথেকে বেশি জৈবজ্বালানি উৎপাদন ও ব্যবহার করে থাকে। ব্রাজিলে ব্যবহার হওয়া শক্তির মধ্যে ১৮ শতাংশই জৈব-বিদ্যুৎশক্তি। জৈব জ্বালানির ওপর ভারত বিশেষ গুরুত্ব দিয়েছে। ২০৩০ সালের মধ্যে পেট্রোলে ২০ শতাংশ ইথানল মিশ্রণ এবং ডিজেলে ৫ শতাংশ বায়ো-ডিজেল মিশ্রণের লক্ষ্যমাত্রা নিয়েছে। ২০১৮-র নতুন জৈব জ্বালানি নীতি অনুযায়ী এই সিদ্ধান্ত নেওয়া হয়েছে। পুনর্নবীকরণযোগ্য শক্তির উন্নয়ন এবং গবেষণা ক্ষেত্রে সহযোগিতা বৃদ্ধির লক্ষ্যে ২০১৬ সালে প্রধানমন্ত্রী শ্রী নরেন্দ্র মোদী এবং ব্রাজিলের রাষ্ট্রপতির মধ্যে বৈঠকের পর এই চুক্তি স্বাক্ষরিত হয়। এই চুক্তি অনুযায়ী, দুই দেশের মধ্যে জৈব জ্বালানি ক্ষেত্রে পরিকাঠামো তৈরি, বিনিয়োগ বৃদ্ধি, জৈব-বিদ্যুৎশক্তি ও জৈব গ্যাস সরবরাহ চেন তৈরি সম্ভব হবে। এর পাশাপাশি, এই চুক্তির ফলে দুই দেশের মধ্যে কৃষিকাজ ও জৈবশক্তি সংক্রান্ত নীতি নির্ধারণও সম্ভব হবে।
উত্তরপ্রদেশের বালিয়ায় ‘প্রধানমন্ত্রী উজ্জ্বলা যোজনা’র সূচনা করলেন প্রধানমন্ত্রী

উত্তরপ্রদেশের বালিয়ায় রবিবার ‘প্রধানমন্ত্রী উজ্জ্বলা যোজনা’র সূচনা করলেন প্রধানমন্ত্রী শ্রী নরেন্দ্র মোদী। এই কর্মসূচির লক্ষ্য হল দারিদ্রসীমার নিচে বসবাসকারী পরিবারগুলির ৫ কোটি মহিলা সদস্যের নামে বিনামূল্যে এলপিজি সংযোগের সুবিধা পৌঁছে দেওয়া। আগামী তিন বছরে এই লক্ষ্যমাত্রা পূরণ সম্ভব হবে বলে ঘোষণা করা হয়েছে। রবিবার ছিল ১ মে, অর্থাৎ আন্তর্জাতিক শ্রম দিবস। এই দিনটির স্মরণে প্রধানমন্ত্রী তাঁর ভাষণে বলেন যে বর্তমান শতাব্দীতে বিশ্বের সমস্ত শ্রমজীবী মানুষের লক্ষ্য হওয়া উচিত বিশ্ববাসীর মধ্যে ঐক্যসাধন। দরিদ্র সাধারণ মানুষের কল্যাণ কেন্দ্রীয় সরকারের প্রাথমিক লক্ষ্য ও উদ্দেশ্য বলে বর্ণনা করেন শ্রী নরেন্দ্র মোদী। গত দু’বছরে শ্রমিকদের কল্যাণে কেন্দ্রীয় সরকার গৃহীত বিভিন্ন উদ্যোগ ও পদক্ষেপের কথাও উল্লেখ করেন তিনি। প্রসঙ্গত, ‘শ্রম সুবিধা’ পোর্টালটির কথা তুলে ধরেন প্রধানমন্ত্রী তাঁর ভাষণে। একইসঙ্গে শ্রমিকদের পরিচয়পত্র দেওয়ার কর্মসূচির কথাও উঠে আসে তাঁর বক্তব্যে। ভারতের বিপ্লবী তথা স্বাধীনতা সংগ্রামী মঙ্গল পাণ্ডের প্রতি শ্রদ্ধা জানিয়ে প্রধানমন্ত্রী বলেন, বালিয়া এই মহান বিপ্লবীর স্মৃতিধন্য। বহু দশক ধরে উত্তরপ্রদেশের পূর্বাঞ্চল উন্নয়নের সুযোগ থেকে বঞ্চিত ছিল। কিন্তু বর্তমানে এই অঞ্চলের সঙ্গে যোগাযোগের সুযোগ আরও উন্নততর করে তোলা হচ্ছে। প্রধানমন্ত্রী বলেন, উত্তরপ্রদেশের কল্যাণে প্রচুর সহায়সম্পদের যোগান দেওয়া হয়েছে কেন্দ্রের পক্ষ থেকে। গ্রামীণ বৈদ্যুতিকরণের কাজেও হয়েছে ব্যাপক অগ্রগতি। দারিদ্র্যের বিরুদ্ধে সংগ্রামে শক্তি সঞ্চয়ের লক্ষ্যে উন্নয়নের সুফল পূর্ব ভারতে পৌঁছে দেওয়া প্রয়োজন বলে মত প্রকাশ করেন শ্রী নরেন্দ্র মোদী। প্রধানমন্ত্রী বলেন, নির্বাচনী ফলাফলের দিকে লক্ষ্য না রেখে দরিদ্র মানুষের কল্যাণেই কর্মসূচি স্থির করা প্রয়োজন। ‘প্রধানমন্ত্রী উজ্জ্বলা যোজনা’র আওতায় দরিদ্র সাধারণ মানুষ বিশেষত, মহিলারা বিশেষভাবে উপকৃত হবেন বলে উল্লেখ করেন তিনি।
দন্ত চিকিৎসক (সংশোধনী) বিল, ২০১৯ অনুমোদন করেছে কেন্দ্রীয় মন্ত্রিসভা

ভারতের ডেন্টাল কাউন্সিলকে আরও বেশি কার্যকর করে তোলার লক্ষ্যে প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা ১৯৪৮ সালের দন্ত চিকিৎসক আইন সংশোধনের জন্য একটি বিল অনুমোদন করেছে। এছাড়া,ভারতের ডেন্টাল কাউন্সিলের সদস্যপদ এবং রাজ্য ও যৌথরাজ্য ডেন্টাল কাউন্সিলের সদস্যপদ বিষয়ে বার্তাগুলিতেও কিছু পরিবর্তন অনুমোদন করা হয়েছে। এই সংশোধনীটি সংসদে অনুমোদিত হলে ডেন্টাল কাউন্সিলগুলি পুনর্গঠনের সুবিধা হবে এবং এইসব কাউন্সিলে কেন্দ্রীয় সরকারের প্রতিনিধি ও নির্বাচিত সদস্যপদ বাধ্যতামূলক থাকবে না। পরিবর্তিত সময়ের পরিপ্রেক্ষিতে পুরনো আইনটির অপ্রয়োজনীয় শর্তগুলি তুলে দেওয়ার জন্যই আইনটি সংশোধনের সিদ্ধান্ত নেওয়া হয়েছে। /
কাশী অন্নপূর্ণা মন্দিরের মহন্ত শ্রী রামেশ্বর পুরীজির প্রয়াণে প্রধানমন্ত্রীর শোক প্রকাশ

নতুন দিল্লি, ১০ই জুলাই, ২০২১ প্রধানমন্ত্রী শ্রী নরেন্দ্র মোদী কাশী অন্নপূর্ণা মন্দিরের মহন্ত শ্রী রামেশ্বর পুরীজির প্রয়াণে গভীর শোক প্রকাশ করেছেন। এক ট্যুইট বার্তায় প্রধানমন্ত্রী বলেছেন, “ কাশী অন্নপূর্ণা মন্দিরের মহন্ত রামেশ্বর পুরীজির প্রয়াণে আমি মর্মাহত। তাঁর প্রয়াণ সমাজের জন্য অপূরণীয় ক্ষতি। তিনি ধর্ম ও আধ্যাত্মিকতার পাশাপাশি সমাজ সেবায় নিজেকে নিয়োজিত করেছিলেন। ওঁ শান্তি!” /
দোহা’তে ভারতীয় শ্রমিকদের শিবির পরিদর্শনে প্রধানমন্ত্রী

প্রধানমন্ত্রী শ্রী নরেন্দ্র মোদী শনিবার দোহায় মফস্বল এলাকায় মেশেইরেব অঞ্চলে একটি নির্মীয়মান প্রকল্পে ভারতীয় শ্রমিকদের সঙ্গে কথা বললেন। সেখানে সমাবেত শ্রমিকদের উদ্দেশে তিনি বলেন, দোহায় পৌঁছনোর পর তাঁর প্রথম কাজই ছিল ওঁদের সঙ্গে সাক্ষাৎ করা। প্রধানমন্ত্রী বলেন, ওঁরা যেসব সমস্যার মুখোমুখি হচ্ছেন, সে সম্পর্কে তিনি অবহিত আছেন এবং যখনই কাতারের নেতৃবৃন্দের সঙ্গে কথা হয়, তখনই তিনি এই বিষয়গুলি উত্থাপন করেন। প্রধানমন্ত্রী শ্রমিকদের সঙ্গে আলাপচারিতার আগে ঐ নির্মাণস্থলেই একটি চিকিৎসা শিবির অল্প সময়ের জন্য ঘুরে দেখেন এবং সেখানে চিকিৎসারত ডাক্তারদের কাজের প্রশংসা করেন। ভাষণ শেষে প্রধানমন্ত্রী বসে থাকা শ্রমিকদের টেবিলে টেবিলে গিয়ে তাঁদের বিভিন্ন দলের সঙ্গে আলাপচারিতায় মেতে ওঠেন এবং তাঁদের কয়েকজনের সঙ্গে বসে আহারও করেন।
রোশ হাসানাহ উপলক্ষে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী রোশ হাসানাহ উপলক্ষে ইহুদি সম্প্রদায়ের সকলকে শুভেচ্ছা জানিয়েছেন। এক বার্তায় প্রধানমন্ত্রী বলেছেন, “ইহুদি সম্প্রদায়ের মানুষজনকে রোশ হাসানাহ উদযাপন উপলক্ষে আমার শুভেচ্ছা। আগামী বছরটি সকলের ভালো কাটুক এই প্রাথর্না করি”। /
সিঙ্গাপুরের এমেরিটাস বরিষ্ঠ মন্ত্রী মিঃ গোহ্‌চোক টঙ্গ-এর সঙ্গে আলাপচারিতা ভারতের প্রধানমন্ত্রীর

সিঙ্গাপুরের এমেরিটাস বরিষ্ঠ মন্ত্রী মিঃ গোহ্‌চোক টঙ্গ বুধবার এখানে এক সাক্ষাৎকারে মিলিত হন ভারতের প্রধানমন্ত্রী শ্রীনরেন্দ্র মোদীর সঙ্গে। মিঃ টঙ্গ-এর সঙ্গে দীর্ঘদিনের মৈত্রী সম্পর্কেরকথা আলাপচারিতাকালে স্মরণ করেন শ্রী মোদী। এ বছরের প্রথম দিকে সরকারি নীতিসম্পর্কিত লি কুয়ান ইউ স্কুলের পরিচালন পর্ষদের চেয়ারম্যানের দায়িত্বভার গ্রহণকরার জন্য মিঃ গোহ্‌ চোক টঙ্গ-কে অভিনন্দিত করেন তিনি। সাম্প্রতিক বছরগুলিতে ভারত ও সিঙ্গাপুরের মধ্যেবেশ কিছু উচ্চ পর্যায়ের সফর বিনিময় কর্মসূচির উল্লেখ প্রসঙ্গে এই বিষয়টি যেভাবেগুরুত্বলাভ করেছে, তাতে সন্তোষ প্রকাশ করেন প্রধানমন্ত্রী। এই ধরণের সফর বিনিময়কর্মসূচিকে আন্তরিকভাবে স্বাগতও জানান তিনি। বাণিজ্য ও বিনিয়োগ, সংযোগ ও যোগাযোগ এবং সুরক্ষা ওনিরাপত্তার মতো ক্ষেত্রগুলিতে যেভাবে দ্বিপাক্ষিক সহযোগিতা বৃদ্ধি পেয়েছে, তারওবিশেষ প্রশংসা করেন তিনি। শ্রী মোদী বলেন, ভারতের ‘পূবের জন্য কাজ কর’নীতিতে সিঙ্গাপুর একটি বিশেষ স্থান অধিকার করে রয়েছে। ভারত-আসিয়ান শক্তিশালীসম্পর্কের ভিত্তিতেই এই সম্পর্ক প্রসার লাভ করেছে বলে মনে করেন তিনি। আসিয়ান-এরসঙ্গে ভারতের সম্পর্ক স্থাপনের পথে মিঃ গোহ্‌ চোক টঙ্গ-এর যে বিশেষ ভূমিকা ও অবদানরয়েছে, একথাও স্বীকার করেন শ্রী নরেন্দ্র মোদী। এদিনের সাক্ষাৎকারকালে পারস্পরিক স্বার্থসংশ্লিষ্ট বিভিন্ন আঞ্চলিক তথা আন্তর্জাতিক বিষয়গুলি সম্পর্কেও আলোচনা ও মতবিনিময়করেন দুই নেতা।
পর্যটন ক্ষেত্রে ভারত ও বুলগেরিয়ার মধ্যে সহযোগিতা বাড়ানোর তাগিদে মউ স্বাক্ষরে অনুমোদন দিল কেন্দ্রীয় মন্ত্রিসভা

পর্যটনে সহযোগিতা সম্প্রসারণ করতে ভারত ও বুলগেরিয়ার মধ্যে সমঝোতাপত্র স্বাক্ষরের বিষয়টি অনুমোদন করেন কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর পৌরোহিত্যে আজ মন্ত্রিসভার বৈঠকটি হয়। প্রসঙ্গত, উল্লিখিত দু’দেশের মধ্যে পর্যটনে উৎসাহ দিতে সমঝোতাপত্রটি স্বাক্ষরিত হয়েছিল। সমঝোতাপত্র স্বাক্ষরের অন্যান্য গুরুত্বপূর্ণ লক্ষ্যগুলির মধ্যে রয়েছে পর্যটন সংক্রান্ত তথ্য দু’দেশের মধ্যে বিনিময় করা, পর্যটনের সঙ্গে যুক্ত হোটেল এবং ট্যুর অপারেটর সহ অন্যান্য অংশীদারদের মধ্যে সহযোগিতা বাড়ানো, মানবসম্পদ উন্নয়নের সহযোগিতার জন্য বিনিময় কর্মসূচি শুরু করা, দু’দেশের ট্যুর অপারেটর এবং অন্যান্য মতামতদাতাদের মধ্যে বিনিময় সফর ত্বরান্বিত করা যাতে দ্বিপাক্ষিক পর্যটন আরও গুরুত্ব পায়। নিরাপদ, সম্মানীয় এবং ধারাবাহিক পর্যটন ত্বরান্বিত করা প্রমুখ। উল্লেখ্য, ১৯৯৪-এর মে মাসের ২৬ তারিখ পর্যটন ক্ষেত্রে ভারত ও বুলগেরিয়ার মধ্যে সহযোগিতার একটি চুক্তি স্বাক্ষরিত হয়।